Diari Oficial de la Generalitat Valenciana


Sumari del DOGV 6723, del 28-02-2012 (2012/2029)

RESOLUCIÓ de 23 de setembre de 2011, de la Conselleria d'Hisenda i Administració Pública, per la qual s'autoritza una generació de crèdit en el pressupost de la Conselleria d'Agricultura, Pesca, Alimentació i Aigua, per ingressos finalistes no previstos per un import de 2.627.940,74 euros, en el capítol 2 del programa 542.20, Investigació i Tecnologia Agroalimentària, i una transferència del capítol 6 al capítol 3 en este mateix programa, per un import de 17.754,86 euros. Expedients número 12.010/11-068 i 12.012/11-078.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6723

Data del DOGV
:   28-02-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/2029


Data del document
:   23-09-2011

Organisme emissor
:   Conselleria d'Hisenda i Administració Pública

Tipus de document
:   Resolució

RESOLUCIÓ de 23 de setembre de 2011, de la Conselleria d'Hisenda i Administració Pública, per la qual s'autoritza una generació de crèdit en el pressupost de la Conselleria d'Agricultura, Pesca, Alimentació i Aigua, per ingressos finalistes no previstos per un import de 2.627.940,74 euros, en el capítol 2 del programa 542.20, Investigació i Tecnologia Agroalimentària, i una transferència del capítol 6 al capítol 3 en este mateix programa, per un import de 17.754,86 euros. Expedients número 12.010/11-068 i 12.012/11-078. [2012/2029]  
  
  
La Conselleria d'Agricultura, Pesca, Alimentació i Aigua ha proposat generar crèdits en el capítol 2 de programa 542.20, Investigació i Tecnologia Agrària, per transferències finalistes del Ministeri de Medi Ambient i Medi Rural i Marí per a actuacions de lluita contra plagues, per un import 2.627.940,74 euros, dels quals 1.321.140 euros corresponen a l'assignació acordada en la conferència sectorial d'agricultura i desenvolupament rural de 9 de maig de 2011 i els restants 1.306.800,74 a assignacions d'exercicis anteriors pendents d'aplicar al pressupost. Atés que la gestió d'estos fons exigix un cofinançament per part de la Generalitat del 50%, cal modificar en el capítol 2 del programa, la qualificació dels fons propis com propis condicionats pel mateix import de la generació.  
D'altra banda, i a fi de donar cobertura pressupostària a obligacions derivades de la Sentència núm. 142/2011 del Tribunal Superior de Justícia de la Comunitat Valenciana, es planteja la necessitat d'habilitar el capítol 3 en el programa 542.20 i dotar-lo amb 17.754,86 euros.   
  
A este efecte i en virtut del que disposen els articles 32 i 33 del Text Refós de la Llei d'Hisenda Pública de la Generalitat Valenciana i els articles 17 i 19 de la Llei 17/2010 de Pressupostos de la Generalitat per al 2011, resolc:  
  
Primer  
S'autoritza un augment del pressupost d'ingressos en l'aplicació 701.03 Transferències de capital finalistes de l'administració de l'Estat. Àrea d'Agricultura, Ramaderia Pesca i Alimentació, per un import de 2.627.940,74 euros.   
  
Segon  
S'autoritza generar crèdit en el pressupost de despeses, aplicació 55.10.17.262.95.6 per un import de 2.627.940,74 euros.  
  
Tercer  
Per a garantir el cofinançament dels fons generats en els dos apartats anteriors, s'autoritza modificar la naturalesa dels fons propis consignats en el capítol 2 del programa 542.20, Investigació i Tecnologia Agrària, per un import de 2.627.940,74 euros, que passen a ser fons propis condicionats.  
  
Quart  
S'autoritza la minoració de crèdit en l'aplicació 26.01.24.914.44.5 per un import de 17.754,86 euros.  
  
Cinqué  
S'autoritza l'habilitació del capítol 3, "Despeses financeres", en el programa 542.20, per un import de 17.754,86 euros.  
  
València, 23 de setembre de 2011.- El conseller d'Hisenda i Administració Pública: José Manuel Vela Bargues.